സ്കൂള് തുറക്കണംകത്തയച്ച ആറാം ക്ലാസ് വിദ്യാര്ത്ഥിയെ നേരിട്ട് വിളിച്ച് എം കെ സ്റ്റാലിന് ചെന്നെ: എത്രയും വേഗം സ്കൂളുകള് തുറക്കണമെന്ന് ആവശ്യപ്പെട്ട് തനിക്ക് കത്തെഴുതിയ ആറാം ക്ലാസ് വിദ്യാര്ത്ഥിയെ നേരിട്ട് വിളിച്ച് തമിഴ്നാട് മുഖ്യമന്ത്രി എം.കെ സ്റ്റാലിന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ്കൂള് തുറക്കണമെന്ന് ആവശ്യപ്പെട്ട് ധര്മപുരി ഒസൂര് ടൈറ്റന് ടൗണ്ഷിപ്പില് താമസിക്കുന്ന പ്രജ്ന എന്ന വിദ്യാര്ത്ഥിനിയാണ് മുഖ്യമന്ത്രിയ്ക്ക് കത്തയച്ചത്. കത്തില് ഫോണ് നമ്ബുറും നല്കിയിരുന്നു. ഇതോടെ കുട്ടിയെ നേരിട്ട് വിളിക്കാന് സ്റ്റാലിന് തീരുമാനിക്കുകയായിരുന്നു.നവംബര് ഒന്നിന് എല്ലാ സ്കൂളുകളും തുറക്കുമെന്നും അധ്യാപകര് പറയുന്നത് അനുസരിച്ച് കോവിഡ് 19 മാനദണ്ഡങ്ങള് പാലിക്കണമെന്ന് മുഖ്യമന്ത്രി വിദ്യാര്ത്ഥിക്ക് നിര്ദ്ദേശം നല്കി. മാസ് ധരിക്കണം, സാമൂഹിക അകലം പാലിക്കണം, നന്നായി പഠിക്കുകയും വേണമെന്നും സ്റ്റാലിന് വിദ്യാര്ത്ഥിയോടെ പറഞ്ഞു. തമിഴ്നാട്ടില് ഒമ്ബത് മുതലുള്ള ക്ലാസുകള് തുറന്ന സാഹചര്യത്തിലാണ് തങ്ങളുടെ ക്ലാസുകളും ആരംഭിക്കണമെന്ന് ആവശ്യപ്പെട്ട് വിദ്യാര്ത്ഥി മുഖ്യമന്ത്രിയ്ക്ക് കത്തയച്ചത്. എന്നാല് മുഖ്യമന്ത്രി തന്നെ വിളിച്ച് സംസാരിക്കുമെന്ന കരുതിയില്ലെന്ന് പ്രജ്ന പറയുന്നു. എന്റെ സ്കൂള് എപ്പോള് തുറക്കുമെന്ന് അറിയാന് ആഗ്രഹിച്ചു. അതിനാലാണ് മുഖ്യമന്ത്രിക്ക് കത്തയച്ചതെന്നും പ്രജ്ന പറയുന്നു.